Mo kgweding eo, October 1944, mapodise a ne a batla mogatsakgaitsadie Evert, Bernard Luimes. Fa ba ne ba mmona, o ne a na le Basupi ba bangwe ba babedi—Antonie Rehmeijer le Albertus Bos. Albertus o ne a kile a nna dikgwedi di le 14 kwa kampeng ya pogisetso. Le fa go ntse jalo, fa a sena go gololwa, o ne a tswelela pele a rera ka tlhagafalo. Kwa tshimologong, banna bano ba bararo ba ne ba itewa setlhogo ke Banasi, mme go tswa foo ba ne ba bolawa ka go hulwa. Ditopo tsa bone di ne tsa bonwa fela fa ntwa e sena go khutla mme tsa bolokwa gape. Ka bonako fela morago ga ntwa, makwalodikgang a lefelo leo a ne a bega ka polao eno. Lengwe la makwalodikgang ano le ne le kwadile gore Basupi ba le bararo ba ne ba sa bolo go gana go dira tirelo epe fela ya Banasi e e neng e le kgatlhanong le molao wa Modimo mme lwa oketsa ka gore “ke sone se ba neng ba se bolaelwa.”